CELEX: 32017D2353
Language: sl
Date: 2017-12-14 00:00:00
Title: Izvedbeni sklep Komisije (EU) 2017/2353 z dne 14. decembra 2017 o odobritvi dajanja na trg olja, pridobljenega iz Calanus finmarchicus, kot nove živilske sestavine v skladu z Uredbo (ES) št. 258/97 Evropskega parlamenta in Sveta (notificirano pod dokumentarno številko C(2017) 8426)

16.12.2017   
            
            
               SL
            
            
               Uradni list Evropske unije
            
            
               L 336/45
            
         IZVEDBENI SKLEP KOMISIJE (EU) 2017/2353
   z dne 14. decembra 2017
   o odobritvi dajanja na trg olja, pridobljenega iz Calanus finmarchicus, kot nove živilske sestavine v skladu z Uredbo (ES) št. 258/97 Evropskega parlamenta in Sveta
   
      
         (notificirano pod dokumentarno številko C(2017) 8426)
      
   
   (Besedilo v angleškem jeziku je edino verodostojno)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 258/97 Evropskega parlamenta in Sveta z dne 27. januarja 1997 v zvezi z novimi živili in novimi živilskimi sestavinami (1) ter zlasti člena 7 Uredbe,
   ob upoštevanju naslednjega:
   
               (1)
            
            
               Norveško podjetje Calanus AS je 31. januarja 2011 vložilo zahtevek pri pristojnem organu Združenega kraljestva za dajanje na trg Unije olja iz raka (morskega zooplanktona) Calanus finmarchicus, ki se nabira v norveški ekonomski coni in na območju okrog otoka Jan Mayen, kot nove živilske sestavine v smislu točke (e) člena 1(2) Uredbe (ES) št. 258/97.
            
         
               (2)
            
            
               Pristojni organ Združenega kraljestva je 21. oktobra 2016 izdal poročilo o začetni presoji. V navedenem poročilu ugotavlja, da olje iz Calanus finmarchicus izpolnjuje merila za novo živilo iz člena 3(1) Uredbe (ES) št. 258/97.
            
         
               (3)
            
            
               Komisija je 8. novembra 2016 poročilo o začetni presoji poslala drugim državam članicam.
            
         
               (4)
            
            
               Druge države članice so v roku 60 dni, ki je določen v prvem pododstavku člena 6(4) Uredbe (ES) št. 258/97, vložile upravičene ugovore zlasti glede nezadostnih informacij o postopku proizvodnje, obstojnosti pri shranjevanju in toksikoloških podatkih. Dodatna pojasnila, ki jih je predložil vložnik, so odpravila pomisleke držav članic in Komisije.
            
         
               (5)
            
            
               Direktiva 2002/46/ES Evropskega parlamenta in Sveta (2) določa zahteve glede prehranskih dopolnil. Uporabo olja iz Calanus finmarchicus bi bilo treba odobriti brez poseganja v določbe navedene direktive.
            
         
               (6)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Brez poseganja v določbe Direktive 2002/46/ES se olje iz Calanus finmarchicus, kot je opredeljeno v Prilogi I k temu sklepu, lahko da na trg Unije kot nova živilska sestavina za uporabo v prehranskih dopolnilih ob upoštevanju najvišjih dovoljenih ravni, določenih v Prilogi II k temu sklepu.
   Člen 2
   Poimenovanje olja iz Calanus finmarchicus, odobrenega s tem sklepom, na oznakah živil je „olje iz Calanus finmarchicus (raki)“.
   Člen 3
   Ta sklep je naslovljen na podjetje Calanus AS, Stakkevollv. 65, P.O. Box 2489, 9272 Tromsø, Norveška.
   
      V Bruslju, 14. decembra 2017
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 43, 14.2.1997, str. 1.
   
      (2)  Direktiva 2002/46/ES Evropskega parlamenta in Sveta z dne 10. junija 2002 o približevanju zakonodaj držav članic o prehranskih dopolnilih (UL L 183, 12.7.2002, str. 51).
   
      PRILOGA I
      
         SPECIFIKACIJE OLJA IZ CALANUS FINMARCHICUS
         
      
      
         Opis: Novo živilo je nekoliko viskozno olje rubinaste barve z rahlim vonjem po školjkah, pridobljeno iz raka (morskega zooplanktona) Calanus finmarchicus. Sestavina vsebuje predvsem voskovne estre (> 85 %) z manjšimi količinami trigliceridov in drugimi nevtralnimi lipidi.
      
         Specifikacije
      
      
                  Kazalnik
               
               
                  Vrednosti specifikacij
               
            
                  voda
               
               
                  < 1 %
               
            
                  voskovni estri
               
               
                  > 85 %
               
            
                  skupno maščobne kisline
               
               
                  > 46 %
               
            
                  eikozapentaenojska kislina (EPA)
               
               
                  > 3 %
               
            
                  dokozaheksaenojska kislina (DHK)
               
               
                  > 4 %
               
            
                  skupno maščobni alkoholi
               
               
                  > 28 %
               
            
                  C20:1 n-9 maščobni alkoholi
               
               
                  > 9 %
               
            
                  C22:1 n-11 maščobni alkoholi
               
               
                  > 12 %
               
            
                  transmaščobne kisline
               
               
                  < 1 %
               
            
                  astaksantin estri
               
               
                  < 0,1 %
               
            
                  peroksidno število
               
               
                  < 3 meq. O2/kg
               
            
   
      PRILOGA II
      
         ODOBRENE UPORABE OLJA IZ CALANUS FINMARCHICUS
         
      
      
                  Kategorija živil
               
               
                  Najvišje dovoljene ravni
               
            
                  Prehranska dopolnila, kot so opredeljena v Direktivi 2002/46/ES.
               
               
                  2,3 g/dan